**ПОКАНА**

**ЗА ОБЩЕСТВЕНО ОБСЪЖДАНЕ**

Регионална дирекция по горите Варна /РДГ Варна/ и ТП Държавно горско стопанство „Цонево” /ТП ДГС „Цонево”/, уведомяват обществеността и заинтересованите органи, че е извършена инвентаризация на горските територии, изработване на горскостопански карти, план за ловностопански дейности и план за дейностите по опазване на горските територии от пожари и е изработен горскостопански план за горските територии – държавна собственост в района на дейност на ТП Държавно горско стопанство „Цонево“, към „Североизточно държавно предприятие“ ДП, гр. Шумен. Изпълнител е „Кавеко инженеринг” ООД, гр. София.

На основание чл. 37, ал. 4 от Наредба № 18/07.10.2015 г. за инвентаризация и планиране в горски територии, **ще се проведе ОБЩЕСТВЕНО ОБСЪЖДАНЕ** на извършената инвентаризация на горските територии, на изработените горскостопански карти, план за ловностопански дейности и план за дейностите по опазването на горските територии от пожари, и на горскостопански план за горските територии – държавна собственост, в границите на община Дългопол, област Варна, в района на дейност на ТП ДГС „Цонево“, към „Североизточно държавно предприятие“ ДП, гр. Шумен, на **02.10.2018 г. (вторник) от 10,00 часа в административната сграда на ТП ДГС „Цонево”, с. Цонево, ул. „Христо Трендафилов” № 54.**

Съвещанието на комисията по чл. 37, ал. 3 от Наредба № 18/07.10.2015 г. за инвентаризация и планиране в горски територии, ще се проведе на 02.10.2018 г. от 14,00 часа в административната сграда на ТП ДГС „Цонево”, с. Цонево, ул. „Христо Трендафилов” № 54.

Материалите от извършената инвентаризация и последващи дейности са на разположение на заинтересованите лица и органи вТП ДГС „Цонево“, с. Цонево, ул. „Христо Трендафилов” № 54, всеки работен ден от 8:00 до 12:00 и от 13:00 до 17:00 часа, лице за контакти – инж. Запрян Павлов, тел. : 0884 997 794.

Становища, писмени предложения и препоръки по предмета на общественото обсъждане се приемат до датата на общественото обсъждане:

- писмено в РДГ Варна – 9000 гр. Варна, ул. „Радко Димитриев” № 10 и в ТП ДГС „Цонево”, с. Цонево, ул. „Христо Трендафилов” № 54.

- на е-mail: rdgvarna@abv.bg; dgs.conevo@dpshumen.bg